సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘ఆఫీసర్’కి సెన్సార్ సర్టిఫికేట్ వచ్చేసింది
సుమారు 28 ఏళ్ల క్రితం వర్మ, ఆర్జీవీ కాంబినేషన్‌లో వచ్చిన ‘శివ’ చిత్రం టాలీవుడ్ ట్రెండ్ సెట్టర్ అనే చెప్పాలి.
Samayam Telugu | Updated:
May 29, 2018, 04:16PM IST
కింగ్ నాగార్జున - ఆర్జీవీ కాంబోలో నాల్గవ మూవీ ‘ఆఫీసర్’ సెన్సార్ కార్యక్రమాల్ని పూర్తి చేసుకుని U/A సర్టిఫికెట్ పొందింది. జూన్ 1న ప్రపంచ వ్యాప్తంగా విడుదలౌతున్న యాక్షన్ అండ్ థ్రిల్లర్ మూవీ ‘ఆఫీసర్’‌ని కర్ణాటకకు చెందిన ఐపిఎస్ ఆఫీసర్ కె.ఎం.ప్రసన్న జీవితం ఆధారంగా రూపొందించారు వర్మ. ఈ మూవీలో పోలీస్ ఆఫీసర్‌గా కనిపించబోతున్నారు నాగార్జున.
సుమారు 28 ఏళ్ల క్రితం వీరి కాంబినేషన్‌లో వచ్చిన ‘శివ’ చిత్రం టాలీవుడ్ ట్రెండ్ సెట్టర్ అనే చెప్పాలి. ఈమూవీలో స్టూడెంట్ లీడర్.. సైకిల్ చైన్ లాగే సీన్ ఓ సంచలనం. ఆ మూవీ తరువాత అంతం, గోవింద గోవింద చిత్రాలు వచ్చాయి. లాంగ్ గ్యాప్ తరువాత నాగార్జున హీరోగా వర్మ కంపెనీ నుండి వస్తున్న ఈ చిత్రంపై మంచి అంచనాలే ఉన్నాయి. దీనికి తగ్గట్లుగానే వరుస ఫ్లాప్‌లలో ఉన్న వర్మ ‘ఆఫీసర్’ చిత్రాన్ని చాలా శ్రద్దగా, జాగ్రత్తగా తెరకెక్కించానంటున్నారు. ఇక నాగార్జున కూడా ఈమూవీపై ధీమా వ్యక్తం చేస్తున్నారు. ‘ఆఫీసర్’ మూవీ మా కాంబినేషన్‌లో మరో హిట్ అంటూ నిన్న జరిగిన ఫ్రి రిలీజ్ ఈవెంట్‌లో కాన్ఫిడెంట్‌తో చెబుతున్నారు నాగార్జున.
PR: #Officer completes censor and gets 'U/A' certificate. @iamnagarjuna @realmyrasareen @RGVzoomin @sudheerbza… https://t.co/E1CONVqumR
&mdash; Vamsi Kaka (@vamsikaka) 1527586235000
ఈ మూవీలో నాగార్జున సరసన ముంబై మోడల్ మైరా సరీన్ జోడీ కడుతోంది. ఆమెకు తెలుగులో ఇదే తొలిచిత్రం కావడం విశేషం. ఇటీవల విడుదలైన టీజర్, ట్రైలర్‌లు వర్మ స్టైల్‌లోనే ఉండగా.. ఈ చిత్రంలో పాటలు ప్రేక్షకుల్ని ఆకట్టుకుంటున్నాయి. ముఖ్యంగా రవి శంకర్ స్వరపరిచిన ‘నవ్వే నువ్వూ.. నవ్వకపోతే ఏదోలా ఉందీ డాడీ..’ అనే ఎమోషనల్ సాంగ్ వర్మ స్టైల్‌కు భిన్నంగా ఉంది. ఈ పాటకు సిరాశ్రీ లిరిక్స్ అందించగా.. రమ్య బెహరా ఆలపించారు. ఫ్యామిలీ ఆడియన్స్‌కు కనెక్ట్ అయ్యేలా తండ్రీకూతుళ్ల మధ్య సెంటిమెంట్‌‌ను ఎమోషన్ సాంగ్‌తో బాగా క్యారీ చేశారు వర్మ.
. @iamnagarjuna ‘s #Officer songs https://t.co/hKD66ohjZ6
&mdash; Ram Gopal Varma (@RGVzoomin) 1527513390000